In die natuur moet mens… – Perdebytjie se nes
Posted on Maart 28, 2020 deur perdebytjie
Ek sit heerlik op die stoepie van ons Kieliekrankiehuisie (wilderniskamp wat slegs tien mense huisves) en uitstaar oor die pragtige rooi duine van die Kgalagadi. Na goeie reëns, is die duine oortrek met gras en veldblomme. Ek is half in ‘n beswyming van die hitte (sowat 38°C elke dag) en my ooglede wil-wil toe val. Skielik sien ek ‘n beweging uit die hoek van my oog. Langs die houtreling van die stoep, is ‘n digte struik, waarin die voëltjies heeltyd baljaar.
Ek kyk, maar o wee… dis ‘n hele paar meter groter as die geveerdes!
Ek skrik nie regtig vir slange nie, maar ‘n Kaapse kobra (Naja nivea) is nie jou speelmaat nie! Gewoonlik maak hulle bakkop as hulle skrik, maar hierdie slang was heel rustig en op ‘n missie…
Hy seil aanmekaar en patrolleer die struik van hoek tot kant…
Dinge raak nou bietjie warm vir my, veral omdat ta nou stoep se kant toe mik!
O nee! Miskien is dit nou ‘n goeie tyd om hakke te klap na ‘n veiliger oord!
Hy sit sy kop op die dwarsbalk en sy hele lyf val ondertoe uit die bos uit, maar hy klou met sy kop en soos ‘n wafferse gimnas, hys hy sy lyf tot op die hout!
Steeds steur hy hom nie aan my nie en ek bly op ‘n veilige afstand…
Hier kom hy…
Krul homself om die pale van die stoepafskorting…
Teen hierdie tyd is ek binne met die deur stewig toe!
Deur die glasvenster lyk die slang ekstra lank en daar is nie genoeg spasie om sy hele lengte te fotografeer nie…
Hy krul deur die koelsak, wat ek buite gesit het om droog te word…
Nou sommer onderdeur!
Gelukkig kry hy nie waarvoor hy gesoek het nie en verdwyn weer in die bos, nadat die kampbestuurder met sy slangstok hom verjaag het. Hy was op geen stadium agressief nie.
Feite oor die Kaapse kobra ook bekend as Geelslang: Hulle is bedags en vroeg saans aktief en vreet ‘n verskeidenheid prooi asook ander slange. Hulle sal in lae bome klim en voëlneste deursoek vir eiers en kuikens. Hulle eet verskeie knaagdiere en is dus nuttig om rot- en muisplae te beheer.
Ongelukkig is hulle baie senuweeagtig en dodelik. Die kop maak ‘n breë bak as dit gekonfronteer word en dan moet mens maak dat jy wegkom. Hulle spoeg nie. Die gif is neurotoksies en die dood word deur vinnige verlamming veroorsaak.Groot hoeveelhede teengif is nodig om die byt te behandel…dus is kanse op oorlewing op ver-afgeleë plekke, maar skraal.
Habitat: Dorre karoostreke, veral langs rivierlope tot in goed gedreineerde oop gebiede langs die suidkus. Verspreiding: Deur Kaapland, in die ooste tot by Oos-Londen en noord tot in Suid-Namibië, Botswana en die Vrystaat.
54 Replies to “In die natuur moet mens…”
Maart 28, 2020 om 10:34 vm
Dina, jy is uitermatig braaf met jou foto-nemery!🤗
Maart 28, 2020 om 10:36 vm
Ek maak altyd seker dat ek veilig is. Ek het ‘n hele ruk op ‘n afstand vir hom gekyk en gesien hy is rustig.
Maart 28, 2020 om 11:39 vm
Koue rillings, mooi fotos nogtans
Maart 28, 2020 om 2:14 nm
Ja, nie almal se vriend nie!
Maart 28, 2020 om 11:42 vm
Ek, aan die anderkant, sou solank my goedjies begin pak het (kamera ook) en baie vinnig huis toe gegaan het nadat die slang verwyder is. Jy is ‘n brawe vrou, Bytjie.
Maart 28, 2020 om 2:16 nm
Hehe! Ek neem jou nie kwalik nie Hester.Ons het wel daarna ons deur en vensters styf toe gehou terwyl ons ‘n middagslapie vang!
Maart 28, 2020 om 1:15 nm
Het die slang nie dalk iets van ‘n Appel gesê nie? 😉
Maart 28, 2020 om 2:12 nm
Mooi beestje maar ik zou het niet willen tegenkomen 😅
Maart 28, 2020 om 9:14 nm
Mens wil regtig nie deur hom gepik word nie! Dankie vir inloer, Theo.
Maart 28, 2020 om 2:15 nm
Kan slange praat, Vuurklip?
Maart 28, 2020 om 2:43 nm
Waaah Dina, een slang! Die zou ik nooit durven fotograferen, ik was al lang kilometers weg gelopen. Blij dat we hier geen slangen hebben…
Maart 28, 2020 om 9:16 nm
Dit is en bly ‘n skrikwekkende reptiel en ek bly maar ver weg!Dankie vir inloer, Bea.
Maart 28, 2020 om 3:02 nm
Ik ben ook blij dat er hier geen slangen te vinden zijn. Wel mooie foto’s van dat beest.
Maart 28, 2020 om 3:56 nm
Dis redelik skrikwekkend om dit te sien! Mooibly Suske. Ek gaan later al die stories van Nonkel Juul opvang.Het nou baie gemis toe ons weg was.
Maart 28, 2020 om 4:20 nm
Pragtige fotos. Dit is so skaars om hulle se duidelik te sien. Jy was bevoorreg. En so gevaarlik as wat hulle is, dit is eintlik so n mooi elegant ding.
Maart 28, 2020 om 5:29 nm
Dankie. Dis die eerste keer dat ek een in die natuur sien en dit was besonders vir my.Hy het so mooi geblink toe die son op hom skyn.
Maart 28, 2020 om 4:45 nm
Ik krijg ineens zin in paling bij het zien van die foto’s.
Je neemt wel grote risico’s, Dina. Opletten!!
Maart 28, 2020 om 5:28 nm
Ek is baie versigtig en neem geen kanse.My verhaal word meer dramaties vertel as wat dit is.Ek is ver van die slang af met ‘n lang lens.Dit lyk erger as wat dit is.Dankie vir die omgee oor my veiligheid, Paul.😀
Maart 28, 2020 om 5:13 nm
Nee wat Bytjie hiervan hou ek niks. Daar is nie ‘n manier waarop ek langer daar sou gebly het nie. Jy is definitief baie braaf.
Maart 28, 2020 om 5:30 nm
Met die deur netjies tussen ons, was dit darem heel veilig, Kameel.
Maart 28, 2020 om 5:34 nm
Maart 28, 2020 om 5:43 nm
This is a MARVELLOUS encounter – SO special and it is wonderful that you were able to take this series of really lovely photographs of the snake.
Maart 28, 2020 om 9:02 nm
Thanks Anne.I also think it was special,although most people will disagree!🤣🤣
Maart 28, 2020 om 5:57 nm
Aaaaargh! Ek gril my besimpeld! Innig verlig dat daar iemand met ‘n slangstok was! (Fantastiese foto’s, maar aitoggie, man, ‘Bytjie!)
Maart 28, 2020 om 9:00 nm
Hehe,Frannie! Dit was nogal ‘n adrenaliengelaaide besigheid.
Maart 28, 2020 om 7:22 nm
Jy was baie braaf om daardie foto’s te neem! Ek sou lankal weggehardloop het!
Maart 28, 2020 om 8:59 nm
Ek het darem afstand gehou.
Maart 29, 2020 om 6:23 vm
Dis goed. 😄
Maart 28, 2020 om 7:24 nm
Mooi, maar nie mooi foto’s nie. Ek kan sien daar was effe van ‘n bewerasie, by die fotograaf.
Maart 28, 2020 om 8:58 nm
Maart 28, 2020 om 9:24 nm
Krijg er koude rillingen van
Maart 28, 2020 om 9:26 nm
Ja dit bly maar ‘n skrikwekkende reptiel vir meeste mense.
Maart 28, 2020 om 9:39 nm
Hiert jou slang se kind! Hy was nogal naby. Geen wonder die voeltjies het tekere gegaan nie. Hul is mod fyn as dit by slange raaksien kom. Bly maar n gevaarlike storie. Mens speel nie met hulle nie. Dankie vir die storie en n goeie einde.
Maart 29, 2020 om 5:10 vm
Ek is bly jy het dit geniet,Ineke.
Maart 29, 2020 om 9:02 nm
Ek het ook al ondervinding met n bakkop in ons drein gehad wat sy kop bak gemaak het toe hy sy kop uitsteek om uit te kom. Dan pofadders was ook nie ongewoon nie.Brrr ril ek nou vir die idee hoe naby n mens aan so n slang was.
Maart 29, 2020 om 5:06 vm
Grote Griet, Dina!!! Ek het nog nooit n Koperkapel gesien nie, maar ek weet ook nie of ek een wil sien wat by my koelsak rondkrap nie… Jou fotos is besonders hoor!
Maart 29, 2020 om 5:16 vm
Ek het aanvanklik groot geskrik, maar toe ek sien hoe rustig hy is, het ek gou my kamera, wat altyd byderhand is, gegryp. Dis ook ‘n eerste vir my.Dis ‘n pragtige slang en die kampbestuurder het gesê dat die slang nog jonk is, vandaar die swart spikkels.
Altyd lekker om ‘n eerste te sien in die natuur, né Dries!
Maart 29, 2020 om 5:23 vm
Defnitief, Dina, veral as dit iets onverwags is!
Maart 29, 2020 om 5:29 vm
Sjoe Bytjie ek is bly jy is veilig. Ek sou gesukkel het om daar te slaap, vensters moet oop wees….
Maart 29, 2020 om 5:36 vm
Vensters was darem oop… stewige gaas voor!🤣
Maart 29, 2020 om 5:43 vm
O dankie tog!! Ek is mal oor die bos maar ek wil nie graag met n slang maats maak nie
Maart 29, 2020 om 5:48 vm
Maart 29, 2020 om 5:50 vm
Maart 29, 2020 om 8:16 vm
Staan eerder agter die glas… daai boetie se gif is nie ons maatjie nie!
Nou wonder ek… as daar een was… maar, julle het almal terug huistoe gekom so ek kan maar ophou wonder!! 🤣🤣
Maart 29, 2020 om 8:35 vm
Hehe! Gelukkig was daar net een op soek na voëltjies.
Maart 29, 2020 om 9:27 vm
Geveerde voëltjies of die wat nie vlerke het nie?? 🤣🤣
Maart 29, 2020 om 1:36 nm
Maart 29, 2020 om 3:38 nm
The photos were fun, until the translator told me it’s a kind of cobra! Scary! Well, I’m glad there was no problem chasing it away. Stay healthy and safe, Dina!
Maart 29, 2020 om 3:40 nm
Quite a deadly snake, but still beautiful in it’s own way!
Maart 29, 2020 om 5:25 nm
Oooooo jy is al te dapper! Tog so bly julle het hom nie doodgemaak nie
Maart 29, 2020 om 8:39 nm
Mens mag niks doodmaak in die park nie.Die kampbestuurder het net seker gemaak ons is veilig.
Maart 30, 2020 om 4:40 nm
Dis ‘n goeie beleid
Maart 30, 2020 om 11:34 vm
Freakit…..ek sou nie eers die kamera kon stil hou nie…..wat nog ‘n hele reeks fotos neem!
Maart 30, 2020 om 5:04 nm
Vorige bydraeVorige Doodstil op ‘n Vrydag…
Volgende bydraeVolgende Op die hitte van die dag…